OzLabs/hebrew-wiki-articles huggingface dataset:
חפרפרת אירופית

חפרפרת אירופית (שם מדעי: Talpa europaea), הידועה גם בשמות חפרפרת מצויה וחפרפרת צפונית, היא מין בסוג חפרפרת ממשפחת החפרפרתיים בסדרת אוכלי החרקים הנפוצה בעיקר במרכז אירופה אך גם במערב אירופה ומזרח אירופה. היא תוארה בידי החוקר קארולוס ליניאוס ב-1758.

החפרפרת חיה במחילות מסועפות שאותן היא מרחיבה באופן קבוע. החפרפרות משוטטות במנהרותיהן ללא הרף אחר טרפן. הן ניזונות משלשולים, חרקים, נדלים ואפילו עכברים וחדפיים. הרוק שלה מכיל רעלן המשתק בעיקר את השלשולים.

גופה בצורת גליל ואורכו כ-12 ס"מ. הנקבות לרוב קטנות יותר מהזכרים. עיניה קטנות ומוחבאות מאחורי פרוותה. אוזניה קטנות ובולטות במקצת מעורה. פרוותה לרוב בצבע אפור כהה.

== גלריה ==
<gallery mode="packed" heights="150">
קובץ:Mol 4.jpg
קובץ:Schömberg Schwarzenberg - Pforzheimer Straße - Talpa europaea 02 ies.jpg
קובץ:Maulwurf07.JPG
קובץ:Close-up of mole.jpg
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:חפרפרתיים
קטגוריה:דנמרק: יונקים
קטגוריה:הממלכה המאוחדת: יונקים
קטגוריה:שווייץ: יונקים
קטגוריה:יונקים ארסיים
קטגוריה:סרביה: יונקים
קטגוריה:בעלי חיים שתוארו ב-1758
גאיוס מוקיוס סקבולה

ציור מאת [[מתיאס שטום, מוקיוס מניח ידו באש]]
גאיוס מוקיוס סקבולה (בלטינית: Gaius Mucius Scaevola) הוא דמות אגדית רומית על צעיר שהתפרסם במעשה גבורה שעשה בזמן מצור אטרוסקי על רומא.

== דמותו ==
על פי המסורת, בשנת 508 לפני הספירה, בעת מלחמה בין רומא לבין העיר האטרוסקית קלוסיום (Clevsin) (בפרובינקיה האטרוסקית סיינה), המלך לארס פורסנה (Lars Porsena) הטיל מצור על רומא. מוקיוס, באישור הסנאט הרומי, התגנב לתוך המחנה האטרוסקי וניסה לרצוח את פורסנה. זה היה יום התשלום לחיילים. היו שם שני אנשים לבושים באופן דומה על במה מוגבהת מדברים אל החיילים. מוקיוס טעה בזיהוי והרג את הסופר של פורסנה במקום את המלך.

מוקיוס נתפס והצהיר: "אני גאיוס מוקיוס, אזרח רומי, באתי לכאן להרוג את אויבי, ואני מוכן למות כפי שאני מוכן להרוג. אנו הרומאים פועלים באומץ וסובלים באומץ." בנוסף, הוא אמר שהוא הראשון מתוך 300 רומאים צעירים שמוכנים לחרף את נפשם במטרה להרוג את המלך האטרוסקי.

מוקיוס, על פי המסורת הכניס את ידו הימנית לאש הבוערת והחזיק אותה שם מבלי להראות סימן לכאב. פורסנה, שהתרשם מהפגנת האומץ, שחרר את מוקיוס ואפשר לו לחזור לרומא, באומרו "לך לדרכך, הואיל ואתה גורם יותר נזק לעצמך מאשר לי".

במקביל, הוראטיוס קוקלס (Horatius Cocles) הצליח להגן על גשר הכניסה לעיר ולכן המלך פורסנה שלח שליח לרומא לשאת ולתת על הסכם שלום ועבר לתקוף את העיר אריקיאה (Ariccia) הסמוכה.

למוקיוס הוענקה אדמה על גדתו הימנית של הטיבר והוא אביה של משפחת (Gens) הפטריקים מוקיה (Mucia).

גאיוס מוקיוס, פיסול של Louis-Pierre Deseine, מוזיאון ה[[לובר]]
פסל גאיוס מוקיוס סקבולה מאת יוהאן מרטין פישר ב[[ארמון שנברון]]

== קישורים חיצוניים ==

* 

קטגוריה:מיתולוגיה רומית
קטגוריה:אישים שחיו במאה ה-6 לפנה"ס
Brothers in Arms (שיר)

Brothers in Arms הוא שיר מאת להקת הרוק הבריטית דייר סטרייטס שיצא כסינגל הרביעי מתוך האלבום Brothers in Arms שיצא לאור ב-1985.

==אודות השיר==
מארק נופלר נוהג לנגן את השיר בגיטרת גיבסון לס פול (בשונה מהגיטרה הרגילה שלו "Stratocaster" של פנדר). 
לשיר מספר גרסאות: גרסת האלבום שאורכו 7:00 דקות; גרסה קצרה יותר באורך 6:05 (התחלת השיר וסופו קוצצו מעט); הגרסה בעלת האורך הקצר ביותר - 4:55 - הופיעה באלבום האוסף "The Very Best of Dire Straits" שיצא ב-1998; הגרסה הארוכה ביותר לשיר נכללה באלבום ההופעה "On the Night", בו בוצע השיר ב-8:54 דקות, והוא כולל סולו המבוצע על ידי גיטרת "פדל סטיל". 

השיר מדבר על מלחמת פוקלנד שהייתה בעיצומה כאשר נופלר כתב את השיר.

בוידאו קליפ של השיר נעשה שימוש בטכניקת "Rotoscoping" (טכניקות אנימציה משולבות). בשיר נראים חברי הלהקה מופיעים וברקע תמונות ממלחמת העולם הראשונה בשחור לבן. בעקבות ביקור הלהקה בישראל במאי 1985, הופק וידאו קליפ מיוחד על ידי תוכנית הטלוויזיה הבריטית The tube המחבר את השיר עם התרשמויות חברי הלהקה מהחיילים שראו ברחובות עריה.

==הצלחה==
השיר זכה להצלחה רבה, ועם השנים נחשב לאחד השירים המזוהים ביותר עם להקת דייר סטרייטס. במצעד הסינגלים הבריטי הגיע השיר למקום ה-16 השיר אף זכה לגרסאות כיסוי רבות. (ראה: גרסאות כיסוי)

==בתרבות הפופולרית==
*השיר הופיע בעונה השנייה של סדרת הטלוויזיה מיאמי מחלק מוסר.
*השיר הופיע בעונה השנייה של סדרת הטלוויזיה הבית הלבן.
*השיר שימש כפסקול בסרט מה בדיוק קרה? שיצא ב-2008.
*השיר הופיע בסרטו של טוני סקוט משחק בילוש משנת 2001.
* השיר הופיע בפרק הסיום של העונה השישית והאחרונה של הסדרה "האמריקנים" בשנת 2018

==גרסאות כיסוי==
במשך השנים, זכה השיר למספר גרסאות כיסוי שבוצעו על ידי אמנים שונים, להלן הבולטים שביניהם:
*זמרת הפולק ג'ואן באאז ביצעה גרסת כיסוי לשיר באלבומה "Recently" משנת 1987.
*להקת הפאוור מטאל הפינית Northern Kings ביצעה גרסת כיסוי לשיר באלבומה "Reborn" שיצא ב-2007.
*מטאליקה ביצעה גרסת כיסוי לשיר במופע הצדקה "Bridge School Benefit" שנערך באוקטובר 2007.
*נינה פרסון ביצעה (מלהקת The Cardigans) ביצעה גרסת כיסוי לשיר באלבומו של {{כ}}Georg Wadenius "Reconnection" מ-2010.
*גרסת רמיקס לאינסטרומנטל של השיר שומשה על ידי הראפר הבריטי גטס בשיר "Brothers in Arms".<ref></ref>
*גרסת א-קפלה לשיר הוצאה על ידי ההרכב האמריקאי "Homefree" באוקטובר 2021.

==קישורים חיצוניים==

* [http://shironet.mako.co.il/artist?type=lyrics&lang=2&prfid=35222&wrkid=70789 מילות השיר], באתר שירונט

==הערות שוליים==

קטגוריה:שירי 1985
קטגוריה:דייר סטרייטס
קטגוריה:שירים באנגלית
קטגוריה:וידאו קליפים מונפשים
קטגוריה:שירים נגד מלחמה
קטגוריה:שירים על הצבא
קטגוריה:בלדות משנות ה-1980
קטגוריה:זוכי פרס גראמי לווידאו קליפ הקצר הטוב ביותר
פרוז'ני

פרוז'ני או פרוז'נה (בבלארוסית ורוסית: Пружаны, בפולנית: Prużana, ביידיש: פרוזשענע), היא עיר במחוז ברסט, בבלארוס. העיר נזכרת לראשונה בשנת 1487.

ב-1931 התגוררו בעיר 4,208 יהודים, שהיו יותר ממחצית 7,626 תושביה. בין רבני העיר כיהנו הרב אליהו חיים מייזל, הרב ירוחם יהודה לייב פרלמן והרב אליהו פיינשטיין, (דוד הרב משה פיינשטיין), שכיהן ברבנות בין השנים תרמ"ד (1884) - תרפ"ט (1928). נכדו של הרב פיינשטיין היה רבי יוסף דב סולובייצ'יק מבוסטון, שאף נולד בעיר זו.

בעיירה הזאת הייתה ישיבה "ליטאית", שבה למדו תלמידים גם מבני יישובים אחרים. 

ביוני 1941 נכבשה העיר בידי הנאצים, ובספטמבר של אותה שנה הוקם גטו אליו הובאו גם אלפי יהודים מביאליסטוק, ומעיירות בסביבת פרוז'ני. בינואר 1943, נשלחו היהודים למחנה ההשמדה אושוויץ, שם נרצחו רובם המוחלט. מתוך כ-10,000 יהודים שנרשמו במיפקד בנובמבר 1942, נותרו ביום השחרור רק כמאתיים.

==קישורים חיצוניים==

* 
* [http://www.yadvashem.org/odot_pdf/Microsoft%20Word%20-%201883.pdf פרוז'ני], באתר יד ושם
* 
* 
* 
* 
* 
* [https://web.archive.org/web/20140530231826/http://moreshet.pl/he/node/879 פרוז'נה], באתר מרכז מורשת יהודי פולין
* [http://cpsa.info/pruzany/pruzhist.htm הערך פרוז'ני מתוך שלוש אנציקלופדיות] 
* [http://www.yadvashem.org/odot_pdf/Microsoft%20Word%20-%20542.pdf מעדותה של בבה שקלאר על פעילות היודנראט בגטו פרוז'אני שבפולין], ארכיון יד ושם
* [https://web.archive.org/web/20140803172808/http://www.fisherlibrary.co.il/biography/Haim_Min_HaEfer.pdf חיים מן האפר], אברהם הרשלום (ניצול גטו פרוז'אני), 1994
* 
* 

קטגוריה:מחוז ברסט: עיירות יהודיות
קטגוריה:גטאות בבלארוס
קטגוריה:מחוז ברסט: ערים
קטגוריה:יישובים שהוקמו במאה ה-15
The Boys

The Boys (בעברית: הבנים) הוא שיר של הראפרית הטרינידדית ניקי מינאז'. השיר יצא לאור ב-13 בספטמבר 2012 כסינגל הראשון מהאלבום "Pink Friday: Roman Reloaded – The Re-Up", שהוא הוצאה מחודשת של אלבום האולפן השני של מינאז', "Pink Friday: Roman Reloaded". בשיר משתתפת הזמרת קאסי ונטורה.

== רקע ==
בטקס פרסי ה-VMA שנערך בספטמבר 2012 אישרה מינאז' כי היא מתכננת להוציא בשבוע לאחר מכן את הסינגל הראשון מההוצאה המחודשת לאלבום האולפן השני שלה, "Pink Friday: Roman Reloaded – The Re-Up". ב-10 בספטמבר פרסמה מינאז' את שם השיר ואישרה כי תשתתף בו זמרת נוספת. השיר יצא לאור ב-13 בספטמבר להורדה דיגיטלית דרך חנות ה-iTunes.

השיר מבוסס על שיר של קאסי בשם "Money on Love", שהיה אמור לשמש כסינגל השני מאלבום האולפן השני שלה, אך מסיבות לא ידועות הוצאת האלבום נדחתה והשיר הושמע למינאז', שבחרה להשאיר את הקולות שהקליטה קאסי לשיר ולכתוב מחדש את הבתים.
השיר נכתב במשותף על ידי אוניקה מאראג', ג'ונאס ג'ברג, ז'אן בפטיסט, ליליאנה סלדנה, ואנג'ולי פרסוד.

== וידאו קליפ ==
הקליפ לשיר בוים על ידי קולין טילי, שהיה אחראי גם על הקליפ לשיר "I Am Your Leader" של מינאז'. הקליפ פורסם בערוץ היוטיוב של מינאז' ב-18 באוקטובר 2012. צילומי הקליפ ערכו יומיים, כאשר ביום הראשון צולמו הסצנות בהן מופיעה קאסי, וביום השני צולמו הסצנות בהן מופיעה מינאז'. סרטון מאחורי-הקלעים המתאר את צילומי הקליפ פורסם באתר Vimeo ב-3 באוקטובר 2012.

== מיקומי שיא ==

== קישורים חיצוניים ==

== הערות שוליים ==

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי קולין טילי
קטגוריה:סינגלים בהוצאת ריפבליק רקורדס
קטגוריה:שירים שנכתבו על ידי יונאס יברג
אוארבך (שם משפחה)

[[בית אוארבך, רמת גן]]
אוארבך (בגרמנית: Auerbach, לפעמים Aurbach, ביידיש: אױערבאַך) הוא שם משפחה הנפוץ בקרב יהודים אשכנזים ואצל גרמנים.
ההיגוי בניבים של שפת היידיש המדוברים במזרח אירופה הוא "אויֶרבך".
שם המשפחה אוארבך או לפעמים אוארבאכר, ידוע אצל היהודים במזרח אירופה בגרסאות שונות: אוירבך, ובאימפריה הרוסית – אוורבך, אוורבוּך או אברבוך, אוורבוֹך, אוורבוק, ורבוק, וכו'.

בעברית ישראלית, שבה מקובל כיווץ הדיפתונג "au" בכתיבה ובהיגוי בהתחלת השמות ממקור זר – לרוב גרמני, יווני או לטיני (ראו אוגוסט, אותנטי, אוטובוס, אוטוריטה, אושוויץ, אוסלנדר וכו'), נהוגה בדרך כלל הצורה אוֹרבך. כיווץ דומה בהיגוי au ולא רק בהתחלת המלים קיים גם בשפות לא שמיות כמו צרפתית ואנגלית.

אצל גרמנים ניתן למצוא גם את הגרסה פון אוארבך, המצביעה על מוצא אצילי. ריכוז גדול יותר של נושאי השם אוארבך אצל גרמנים מצוי בנפות הרי המתכת המרכזיים ופרייברג בלאנד סקסוניה, קרוב לגבול עם צ'כיה. (מעל 345 לכל מיליון תושבים או מעל 45 במספרים אבסולוטיים)

בגרמניה ידועים לפחות ארבעה יישובים בשם אאורבך, שניים בסקסוניה ושניים בבוואריה, יישוב אחד באוסטריה. קיימים גם שני נהרות בשם זה במדינת הסן ובבוואריה, וכן טירה בשם זה במדינת הסן. בנוסף לכך קיימים הרבה שכונות של יישובים ונחלים הנושאים את אותו השם.

הטופונים "אוארבך" בא מהמילה הגרמנית הקדומה "אור" Ur – שמשמעותה ככל הנראה "מים" או "ביצה" (לעומת זאת לפי שמיטהנר 1837 משמעות המילה אור הייתה "גדול") או מהמילה "Aue" או Au במובן של "אחו רטוב"; השערות אחרות כיוונו ל"שור הבר" הקדום Aurochs), ומהמילה "באך" Bach שמשמעותה "נחל", כלומר "נחל ביצתי". או "נחל באחו רטוב".

== לקריאה נוספת ==
* Friedrich Schmitthenner Kurzes deutsches Wörterbuch für Etymologie,Synonymik und OrthographieMetz, Darmstadt 1834 
== קישורים חיצוניים ==
*
* [http://jewishencyclopedia.com/articles/14651-vav האות waw ב Jewish encyclopedia 1906]
* [http://theochem.weizmann.ac.il/~comartin/ivrit/ansi.html על התעתיקים לעברית לפי המכון הלאומי האמריקאי לתקנים American National Standards Institute – ANSI]
Summary of ANSI Z39.25-1975 standard: transliteration of Hebrew

== הערות שוליים ==

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה טופונימיים
ספיטמנס

ספיטמנס היה אציל סוגדי שפעל במחצית השנייה של המאה ה-4 לפנה"ס. הוביל את המרד באלכסנדר מוקדון, בעת כיבושיו באסיה התיכונה. נחשב לגיבור לאומי בטג'יקיסטן.

==ביוגרפיה==
סוגדיאנה היא ארץ עתיקה הנמצאת באזור טג'יקיסטן ואוזבקיסטן המודרניות. תושביה נודעו בתור סוחרים ממולחים ועירם המרכזית הייתה מרקנדה (סמרקנד המודרנית). אלכסנדר הגדול פלש לאימפריה הפרסית, שסוגדיאנה הייתה חלק ממנה, בשנת 334 לפנה"ס. תוך כמה שנים הצליח לכבוש את שטחי הליבה שלה.

ביולי 330 לפנה"ס נרצח דריווש השלישי על ידי קבוצת קושרים, ביניהם בסוס, סטראפ באקטריה. בסוס הכריז על עצמו כמלך החוקי החדש של האימפריה הפרסית תחת השם המלכותי ארתחששתא החמישי. אלכסנדר הגדול הכריז כי בסוס מרד במלכות ופלש לבאקטריה באביב 329 לפנה"ס. בסוס נתפס עד מהרה, אך התנגדות לכיבוש המוקדוני לא הסתיימה. השבטים אוהבי החירות של באקטריה וסוגדיאנה בשיתוף עם שבטים סקיתים פתחו במאבק שנמשך שנתיים תמימות.

ספיטמנס הנהיג את המרד בסוגדיאנה. הוא היה טקטיקן מבריק שהצליח לטמון מארבים קטלניים לצבאו של אלכסנדר הגדול ואף הביס כמה ממצביאיו בקרבות עקובים מדם שעלו למוקדונים במאות הרוגים. ספיטמנס התמיד בהתקפות פגע וברח עד אשר הובס באחד הקרבות על ידי קוינוס. ספיטמנס הצליח להימלט, אך נבגד בידי אנשיו, נרצח בעיר גַבַּע (כיום איספהן) שעל נהר היקרת, וראשו הערוף נמסר לידי המוקדונים.

==גיבור לאומי בטג'יקיסטן==
על שמו של ספיטמנס נקראת החל משנת 2003 נפת ספיטמן בטג'יקיסטן. בתחילת המאה ה-21 התגוררו בה כ-100,000 בני אדם. בנפה זו הקימו הטג'יקים אתר זיכרון לספיטמנס. האתר כולל פארק רחב ידיים ופסל לזכרו של ספיטמנס. בטקס חנוכת האתר נכח נשיא טג'יקיסטן, אמומאלי רחמון.

כמו כן, קיים בטג'יקיסטן עיטור צבאי שמוענק לאנשי כוחות הביטחון שנקרא על שמו של ספיטנמס, עיטור ספיטמנס. הכיבוש הונצח גם בסרט של חברת אוזבק-מולטפילם (Uzbek Multfilm). גם עסקים רבים שאבו את שמם משמו של הגיבור המקומי ספיטמנס.

==קישורים חיצוניים==
* [http://www.livius.org/so-st/spitamenes/spitamenes.html ספיטמנס] באתר ליוויוס 
* [https://web.archive.org/web/20140810162008/http://catoday.org/centrasia/tjru/10367-prezident-rahmon-otkryvaet-spitamena.html נשיא טג'יקיסטן בטקס חנוכת אתר זיכרון לספיטמנס] באתר סוכנות ידיעות מרכז אסיאתית 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלכסנדר הגדול
קטגוריה:אישים שחיו במאה ה-4 לפנה"ס
בוץ' ויג

בריאן דייוויד "בוץ'" ויג (באנגלית: Bryan David "Butch" Vig נולד ב-2 באוגוסט 1955 בוויסקונסין, ארצות הברית) הוא מוזיקאי אמריקני. ויג הוא המתופף של להקת Garbage ומפיק שזכור בעיקר בשל אלבום היהלום Nevermind של להקת נירוונה.

ויג נשוי למנהלת ייצוג אמנים בדרימוורקס ולשניים בת אחת.

ב-2012 נבחר ויג למקום התשיעי ברשימת 50 המפיקים הטובים ביותר אי פעם במגזין NME.

ויג עבד במהלך שנות השמונים עם להקות שוליים לרוב בחברות קטנות, באמצעות אולפן הקלטות עצמאי שניהל. ב-1990 נירוונה חתמה על חוזה הקלטות עם Geffen records. ב-1991 קיבל לידיו את פרויקט הפקת האלבום השני של נירוונה, Nevermind. נירוונה נחשבה באותה תקופה ללהקת שוליים מסיאטל. החלטותיו של ויג באולפן, כמו הכפלת קולו של קורט קוביין למרות התנגדותו והקלטת שירים בני טייק אחד או שניים כפשוטם לאלבום, נחשבות כבעלות משקל משמעותי בהפיכת האלבום לציון דרך היסטורי.

==קישורים חיצוניים==

* 

==הערות שוליים==

קטגוריה:מפיקים מוזיקליים אמריקאים
קטגוריה:מוזיקאים אמריקאים
קטגוריה:בוגרי אוניברסיטת ויסקונסין–מדיסון
קטגוריה:אמריקאים שנולדו ב-1955
אמריק בלום

אֶמֶרִיק בְּלוּם (בסרבו-קרואטית Emerik Blum; 7 באוגוסט 1911, סרייבו, האימפריה האוסטרו-הונגרית – 24 ביוני 1984, פויניצה, יוגוסלביה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה, תעשיין, פילנתרופ וממנהיגי יהדות סרייבו שלאחר מלחמת העולם השנייה. בין 1981 ל-1983, כיהן בלום כראש עיריית סרייבו.

==קורות חיים==
אמריק בלום נולד בסרייבו וב-1939, הוסמך בהנדסת חשמל באוניברסיטה הטכנית של פראג. בסוף 1941, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשליטת האוסטאשה, נעצר בלום וגורש למחנה הריכוז יאסנובאץ. בשל הכשרתו ההנדסית מונה בלום לממונה תפעול החשמל במחנה. בשלהי 1944, נמלט אמריק בלום ממחנה הריכוז והצטרף לכוחות הפרטיזנים של טיטו.

לאחר שחרור יוגוסלביה מונה ליושב ראש הוועדה לשיקום בוסניה. בהמשך, כיהן כממונה על אזור בוסניה מטעם משרד התעשייה והמכרות היוגוסלבי וכן כיהן כממונה על תשתית החשמל בחבל. ב-1951 הקים וניהל את חברת האנרגיה אנרגואינווסט (Energoinvest) שהייתה מהגדולות ביוגוסלביה.

ב-1974 עוטר בעיטור לגיון הכבוד. בין 1981 ל-1983 כיהן כראש עיריית סרייבו והיה חבר הוועדה המארגנת של אולימפיאדת החורף של סרייבו (1984). ביוני 1984 הלך אמריק בלום לעולמו והוא בן 73 שנים. רחוב בסרייבו מנציח את שמו.

==קישורים חיצוניים==

==הערות שוליים==

קטגוריה:פרטיזנים יהודים מיוגוסלביה
קטגוריה:פרטיזנים יהודים מבוסניה
קטגוריה:ניצולי השואה: בוסניה
קטגוריה:ראשי עיריית סרייבו
קטגוריה:תעשיינים יהודים
קטגוריה:מקבלי אות לגיון הכבוד
קטגוריה:פוליטיקאים יהודים בוסנים
קטגוריה:יוגוסלבים שנולדו ב-1911
קטגוריה:יוגוסלבים שנפטרו ב-1984
אינגולשטאדט 04

פוסבאל קלוב אינגולשטאדט 04 (בגרמנית: Fußball-Club Ingolstadt 04 e.V.) הוא מועדון כדורגל גרמני מהעיר אינגולשטאדט שבגרמניה, המשחק בליגה השלישית בחשיבותה בגרמניה.

הישג השיא של הקבוצה בגביע הגרמני נרשם בעונת 2013/2014, כאשר הגיעה לשלב שמינית הגמר, ובו הודחה על ידי וולפסבורג. בעונת 2014/15 העפילה אינגולשטאט לראשונה לבונדסליגה. אינגולשטאט שיחקה בבונדסליגה שתי עונות, ונשרה בחזרה לבונדסליגה השנייה בתום עונת 2016/17, וכעבור עונה נשרה לליגה הגרמנית השלישית. בתום עונת 2020/21 העפיל המועדון בחזרה לבונדסליגה השנייה, אך הקבוצה סיימה שוב במקום האחרון בעונה לאחריה, ושוב נשרה לבונדסליגה השלישית.

==קישורים חיצוניים==

* 

קטגוריה:קבוצות כדורגל גרמניות
*
קטגוריה:בוואריה: מועדוני כדורגל
קטגוריה:קבוצות כדורגל שהוקמו ב-2004
יקנה אסייתית

יָקָנָה אַסְיָתִית או יקנת זנב-פסיון (שם מדעי: Hydrophasianus chirurgus) היא מין יחיד בסוג של יקנה, הנפוצה באסיה. זהו מין היקנה היחיד שיש לו "לבוש רבייה", המיועד לחיזור.
== מאפיינים ==
ככל היקאנות, ליקנת זנב-הפסיון ישנן אצבעות ורגליים ארוכות במיוחד, המאפשרות לה ללכת על פני הצמחייה הצפה שבבריכות או בביצות. למרות שהיקנה יכולה לשחות, היא כמעט אף פעם לא שוחה, והולכת בדרך כלל על צמחייה צפה. הנקבה צבעונית יותר מהזכר, ויקאנות זנב-הפסיון חיות בחברה פוליאנדרית.

היקנה האסייתית מצויה בהודו, דרום-מזרח אסיה ואינדונזיה. רוב האוכלוסיות יציבות, אך באוכלוסיות הצפוניות יותר (באזור רכס ההימלאיה ודרום סין) היקאנות נודדות דרומה, לחצי-האי ההודי ולדרום-מזרח אסיה. יש גם אוכלוסייה בטאיוואן, שם היא בסכנת הכחדה. יקנת זנב-הפסיון תועדה גם באוסטרליה.

אורכה של יקנה אסיאתית בלבוש רבייה הוא כ-29 עד 58 ס"מ, ואורכו של הזנב שלה, דמוי זנב הפסיון (שהעניק לה את שמה), הוא כ-25 ס"מ. אורכה מחוץ לעונת הרבייה הוא כ-31 ס"מ. משקלו של הזכר הוא כ-113 עד 135 גרם, בעוד משקלה של הנקבה הוא כ-205 עד 260 גרם.

ראשה, כנפיה ופנים צווארה של יקנה אסייתית בוגרת בלבוש רבייה לבן, שאר גופה שחור מלבד עורפה הזהוב ואצבעותיה האפורות. לבוגרים בלי לבוש רבייה אין את הזנב הארוך, ורוב גופם חום-צהבהב, מלבד הבטן הלבנה, הצוואר הזהוב והכתם הלבן באזור הגרון.

עונת הרבייה היא בין מרץ ליולי, והקן נבנה על פני צמחייה צפה. הנקבה מטילה ארבע ביצים חומות עם כתמים שחורים. לאחר הטלת הביצים הנקבה עוזבת, והזכר דוגר לבדו על הביצים ומטפל בצאצאים.

==קישורים חיצוניים==

==הערות שוליים==

יקנת זנב-פסיון בלבוש רבייה, הודו.

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'יובאני אנטוניו סקופולי
קטגוריה:יקניים
קטגוריה:עופות יחידים בסוגם
קטגוריה:תאילנד: עופות
קטגוריה:בעלי חיים שתוארו ב-1786
High School

High School (בעברית: בית ספר תיכון) הוא שיר של הראפרית הטרינידדית ניקי מינאז'. השיר יצא לאור ב-16 באפריל 2013 כסינגל השלישי מהאלבום Pink Friday: Roman Reloaded – The Re-Up, שהוא הוצאה מחודשת של אלבום האולפן השני של מינאז', Pink Friday: Roman Reloaded. בשיר משתתף הראפר ליל ויין.

== רקע ==
ב-29 בנובמבר 2012 פרסמה מינאז' סקר בו שאלה את מעריציה איזה שיר לדעתם צריך לשמש כסינגל הבא מהאלבום. במקום הראשון היה השיר "I'm Legit", במקום השני השיר "High School" ובמקום השלישי השיר "Up In Flames". הקליפ לשיר צולם ב-11 במרץ 2013. כשיצא האלבום שמו לב מעריציה של מינאז' כי יש דמיון בין השיר לבין השיר "Hood Story" מהמיקסטייפ הראשון של מינאז', "Playtime is Over", כאשר בשני השירים מוזכרים המשפטים "he said he came from Jamaica" ו-"he owned a couple of acres". בסיום של השיר מהמיקסטייפ ניתן לשמוע את מינאז' לוחשת "To Be Continued" ("המשך יבוא"). מינאז' אישרה את השמועות כאשר פרסמה מחדש הודעה בטוויטר בה נאמר: "HOOD STORY PART 2".

== מיקומי שיא ==

== קישורים חיצוניים ==

* 

== הערות שוליים ==

קטגוריה:שירי ניקי מינאז'
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ניקי מינאז'
קורטס (פורטוגל)

קורטס (בפורטוגזית: Cortes מילולית "חצרות") היו אספות בממלכת פורטוגל של ימי הביניים, בהן ישבו נציגי כל המעמדות: האצולה, הכמורה והעם (שנציגיו נמנו על הבורגנות), במטרה לטפל בענייני ציבור מקומיים או כלליים ובכך היוו סוג של פרלמנט מוקדם.

את האספות שנועדו לטפל בנושאים כלליים כינסו ופיזרו מלכי פורטוגל כרצונם. כאשר היו מעורבים באספות נציגי כל שלושת המעמדות הן נקראו Cortes Gerais מילולית: החצרות הכלליות. כאשר היה צורך ללבן או לנהל משא ומתן על נקודה ספציפית נקראו רק נציגי המעמדות שנושא זה היה רלוונטי עבורם.

במקביל לקורטס היו המלכים מכנסים לפעמים לצורך התייעצות את בתי המשפט המלכותיים (Curia Regis), שכללו אצולה קרקעית, הן אצילים פיאודליים והן נציגי כנסייה מחזיקי רכוש (בישופים, אבות מנזר וראשי מסדרים צבאיים). 

נהלים אלו מקורם עוד בימי הממלכה הוויזיגותית טרום הכיבוש המוסלמי את חצי האי האיברי, אולם החל במאה ה-13, עם התעצמות הערים והתאגדותן, ניתן מקום במועצות גם לנציגי הערים. הקורטס הידוע הראשון בו היו שותפים נציגי הערים כונס ב-1254 בלייריה על ידי אפונסו השלישי.

בחיי השגרה לא כונס קורטס ובמקום זאת הסתמכו המלכים על מועצות מייעצות מצומצמות שכללו נכבדים המקורבים לחצר. קורטס כונס במקרים מיוחדים, למשל כאשר רצה המלך להטיל מיסים חדשים, למשל לצורך מימון מלחמה (זו הייתה הסיבה העיקרית לכינוס קורטס) או לשנות חוקים מהותיים, לבצע שינוי מהותי במדיניות החוץ או ליישב עניינים הקשורים בהורשת הכתר. הקורטס, משכבר כונס, היה יכול להגיש למלך עתירות, אם העתירות התקבלו הן הפכו לחוקים ותקנות מלכותיים ובכך היה לקורטס היבט של גוף מחוקק יחד עם זאת למלך הייתה זכות ווטו, כלומר לא היה חייב לקבל ולאשר את העתירה. רוב העתירות הוגשו על ידי הקורטס הכללי ונדרש אישור של שני מעמדות לפחות על מנת להעבירן. 

החל במאה ה-15 ירד כוחו של הקורטס והמלכים כינסו פחות ופחות מועצות.מנואל הראשון למשל, כינס במהלך 25 שנות מלכותו רק ארבע פעמים קורטס.

עם האיחוד האיברי של 1581 הקורטס צבר חשיבות חדשה והיה בעל תפקיד משמעותי בשיקום של 1640 אולם שוב דעך וקורטס אחרון נפגש ב-1698 לצורך הפורמלי של אשרור המלכתו של ז'ואאו הרביעי. לאחר מכן לא כונס קורטס במשך יותר ממאה שנים. מצב עניינים זה הגיע לסיומו עם המהפכה הליברלית של 1820, אשר בחוקה חדשה הקימה את הפרלמנט הפורטוגזי.

קטגוריה:פורטוגל: היסטוריה
קטגוריה:פורטוגל: פוליטיקה
בגוניה

בֶגוֹנִיָה (שם מדעי: Begonia) הוא סוג המונה כמעט 1500 מינים של צמחים פורחים רב שנתיים ממשפחת הבגוניים. הבֶגוֹנִיָה כוללת צמחים יבשתיים ולפעמים אפיפיטים הנפוצים בעיקר באקלים לח טרופי וסובטרופי, מקורה הוא בדרום ובמרכז אמריקה, אפריקה ודרום אסיה.

== מאפיינים ==
הצמחים הם דו-פסיגיים בעלי פקעת עם פרחים זכריים ונקביים הפורחים בנפרד על אותו הצמח, ברוב המינים הפירות הם כמוסה המכילה זרעים רבים.

העלים לעיתים קרובות גדולים עם עיטורים בצורות שונות, חלק גדול מהם מנומרים, הם בדרך כלל סימטריים.

למינים השונים של הבגוניות יש דרישות תרבותיות שונות, אך רוב המינים מגיעים מאזורים טרופיים ולכן הם ובני הכלאיים שלהם דורשים טמפרטורות חמות. רוב הצמחים ברורים דורשים הרבה אור אך לא שורדים בשמש מלאה.

באופן כללי, בגוניות דורשות אדמה מנוקזת היטב רטובה כל זמן. בגוניות רבות תגדלנה וכל ימות שנה, פרט לפרח בגוניות בולבוסים.

את רוב הבגוניות ניתן לגדל בחוץ בכל ימות השנה, אבל באקלים מתון בגוניות יגדלו רק כצמחי בית או חממה.

=== עלים ===
העלים מסורגים, בעלי פטוטרת; טרפי העלים יכולים להיות דמויי ביצה, או לחלופין, מחודדים בראשם, מעוגלים או דמויי תריס, תמימי שוליים, משוננים או מפורצים.

=== פרחים ===
הפרחים הם חד-מיניים (או זכר או נקבה, לא שילוב של שניהם), ערוכים בצרורות בתפרחת מסוימת, הפרחים האבקניים (הזכריים) לצד העליינים (הנקביים), לעיתים באותו הצרור. העטיף (חלקו החיצוני של הפרח) כותרתי, בגוונים של ורוד, אדום, צהוב או לבן. עלי העטיף מפורדים: בפרחים האבקניים יש עלי עטיף קטנים ו-2 גדולים יותר, ובפרחים העלייניים יש 2 - 5 עלי עטיף שווים בגודלם. האבקנים מרובים, חופשיים או מאוחים בבסיסיהם. השחלה תחתית ויש לה 3 עמודי עלי.

=== פרי ===
פרי הוא הלקט רב זרעי, ובדרך כלל הוא צבעוני. הריבוי נעשה באמצעות זרעים, ייחורים, ייחורי גבעול או ייחורי עלה, וכן באמצעות פקעות - במינים המתאימים. הגידול של מיני הבגוניה דורש בקיאות הן בטיב הקרקע, החייבת להיות לחה ועשירה בדרך כלל, והן בדרך הטיפול בקבוצות של מינים שונים. הפגעים העיקריים בצמח הן מחלות פיזיולוגיות ונמטודות.

===שורש ===
לבגוניה קנה שורש עבה, פקעת, או מעין בצל, שאינו אלא גוש של קשקשים מגובבים או עלים מעוכבים בגדילתם ובשרניים מעט. הצמחים ניכרים בדרך כלל בצורת העלים המגוונים; שני צדיהם אינם שווים בצורתם ובאורכם. כן הם בולטים בפרחיהם המיוחדים והצבעוניים.

== מיון ==
מיני הבגוניה אינם נפוצים בר בישראל, אך המינים הבאים נפוצים מאוד בגני נוי, בתים ומשרדים.
* בגוניה מפוספסת (Begonia rex) הנפוצה מהסוג
* בגוניה מאזה משחירה (Begonia mazae f. nigricans) פריחה ורודה מתחילה בפברואר
* בגוניה כספית (Begonia guttata) 
* בגוניה פורחת עד (Begonia semperflorens) פרחים בשרניים אדומים הפורחים כל השנה
* בגוניה קלאופטרה (Begonia cleopatrae)
* בגוניה אסידה (Begonia acida)
* בגוניה כנפי מלאך (Begonia aconitifolia × B. coccinea) קיימים מספר זנים עם פרחים בצבעים שונים, הצבע הכתום הוא הנפוץ בישראל

מיני הבגוניה פגיעים מפני טחביות מסוגים שונים, כנימה קמחית, פרודניה ונמטודות.

==קישורים חיצוניים==

* 

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:דלועאים
אנדריי אוקונקוב

אנדריי אוקונקוב (ברוסית: Андрей Юрьевич Окуньков; נולד ב-26 ביולי 1969) הוא מתמטיקאי רוסי העוסק ביישומים של גאומטריה אלגברית, פיזיקה מתמטית, תורת ההסתברות ופונקציות מיוחדות. בשנת 2006 זכה במדליית פילדס, "על תרומתו לגישור הסתברות, תורת הצגות וגאומטריה אלגברית."

==ביוגרפיה==
ב-1995 קיבל את הדוקטורט באוניברסיטת מוסקבה. החל מ-2010 מרצה באוניברסיטת קולומביה.

===עבודתו המתמטית===
אוקונקוב עבד בהצגת התאוריה של קבוצות סימטריות אינסופיות, הסטטיסטיקות של חילוק המישור, ובקוהומולוגיה הקוונטים לפי תוכנית הילברט של נקודות במישור המורכב. אוקונקוב, ביחד עם ניקיטה נקרסוב ודבש מאוליק, גיבש השערות ידועות הנוגעות לבסיס האינווריאנטות של גרומוב-ויטן והאינטטריאנטות של דונלדסון-תומאס. 

לאוקונקוב יש מספר ארדש של לכל היותר שלוש, על ידי אנטולי ורשיק וגרגורי פריימן.

ב-2006, בקונגרס הבינלאומי החמישי של המתמטיקאים, במדריד שבספרד, הוא קיבל את מדליית פילדס עבור תרומתו לגישור הסתברות, תורת הצגות וגאומטריה אלגברית. עבודתו בתחום זה חשפה קשרים חדשים עמוקים בין התחומים השונים של המתמטיקה. למרות שהעבודה שלו היא קשה לסיווג כיוון שהוא נוגע במגוון רחב של תחומים, שני נושאים ברורים הם השימוש במושגים של אקראיות ורעיונות קלאסיים מתורת ההצגות. שילוב זה הוכיח יעילות בפתרון בעיות מגאומטריה אלגברית ומכניקה סטטיסטית.

== קישורים חיצוניים ==

* 

* [http://www-history.mcs.st-and.ac.uk/Biographies/Okounkov.html ביוגרפיה של אוקונקוב]
* [http://www.icm2006.org/dailynews/fields_okounkov_info_en.pdf מדליית פילדס לאוקונקוב]
* 

קטגוריה:סגל אוניברסיטת קליפורניה בברקלי
קטגוריה:סגל אוניברסיטת קולומביה
קטגוריה:מתמטיקאים רוסים
קטגוריה:זוכי מדליית פילדס
קטגוריה:רוסים שנולדו ב-1969
אלן בייקר (מתמטיקאי)

אלן בייקר (באנגלית: Alan Baker, 19 באוגוסט 1939 - 5 בפברואר 2018), היה מתמטיקאי אנגלי, זוכה מדליית פילדס לשנת 1970.

== חייו ==
נולד בלונדון. הקריירה האקדמית של בייקר התחילה כתלמיד של הרולד דוונפורט בקולג' האוניברסיטאי של לונדון ומאוחר יותר באוניברסיטת קיימברידג'. היה חוקר אורח במכון למחקר מתקדם בסתיו 1970. עמית בטריניטי קולג'. בשנת 1970 זכה במדליית פילדס.

בייקר נודע בזכות עבודתו בשיטות יעילות בתורת המספרים, בעיקר בשיטות בתורת הטרַנסצֶנדֶנטִיוּת .

בשנת 2012 הפך לשותף באגודה האמריקאית למתמטיקה.

==קישורים חיצוניים==

* [https://www.trin.cam.ac.uk/news/tributes-paid-to-professor-alan-baker/ Tributes paid to professor Alan Baker], באתר טריניטי קולג', אוניברסיטת קיימברידג' 
* 

קטגוריה:מתמטיקאים בריטים
קטגוריה:זוכי מדליית פילדס
קטגוריה:אנגלים שנולדו ב-1939
קטגוריה:אנגלים שנפטרו ב-2018
סדריק וילאני

סדריק וילאני (בצרפתית: Cédric Villani, נולד ב-5 באוקטובר 1973) הוא מתמטיקאי צרפתי העוסק בעיקר במשוואות דיפרנציאליות חלקיות ובפיזיקה מתמטית. ב-2010 זכה במדליית פילדס.

==ביוגרפיה==
לאחר שסיים את לימודיו בתיכון לואי הגדול החל ללמוד באקול נורמל סופרייר ואף שימש שם כמתרגל. ב-1998 קיבל דוקטורט מאוניברסיטת פריז דופין ובשנת 2000 החל ללמד באקול נורמל סופרייר דה ליון. כיום הוא פרופסור באוניברסיטת ליון. החל משנת 2009 עומד בראש מכון אנרי פואנקרה שבפריז.
החל מיוני 2017 הוא חבר באספה הלאומית הצרפתית כנציג מפלגת הרפובליקה בתנועה! (!La République en Marche) של עמנואל מקרון

==עבודותיו==
וילאני עבד על התאוריה של משוואות דיפרנציאליות חלקיות הקשורות לפיזיקה סטטיסטית ובפרט למשוואת בולצמן. הראה לראשונה מה קצב ההתכנסות כאשר הערכים ההתחלתיים אינם קרובים לשיווי משקל תרמודינמי. כמו כן עבד על דעיכת לנדאו לא ליניארית.

עבד על תורת הטרנספורטציה ויישומיה בגאומטריה דיפרנציאלית.

קיבל את מדליית פילדס על עבודתו על דעיכת לנדאו ועל משוואת בולצמן.

==כתבים נבחרים==

==קישורים חיצוניים==

* 

* 
* 

קטגוריה:מתמטיקאים צרפתים
קטגוריה:זוכי מדליית פילדס
קטגוריה:חברי האקדמיה הצרפתית למדעים
קטגוריה:צרפתים שנולדו ב-1973
פרי הארץ

פרי הארץ הוא ספר דרשות חסידיות שנכתב על ידי רבי מנחם מנדל מוויטבסק (ה'ת"צ – א' באייר ה'תקמ"ח; 1730 – 8 במאי 1788), רב ומנהיג חסידי ומגדולי תלמידי המגיד ממזריטש. רבי מנחם מנדל עלה מוויטבסק שבבלארוס לארץ ישראל ב-1777 (ה'תקל"ז) יחד עם כ-300 חסידים, בה חי עד לפטירתו ב-1788. את הספר הוא חיבר בזמן ישיבתו בארץ ישראל ומכאן שמו- פרי הארץ. הספר מכיל בתוכו קבלה, חסידות והנהגות לעבודת ה' והדרשות בו מסודרות, בדומה למרבית ספרי החסידות, על סדר פרשות השבוע.

תלמידו רבי שלמה זלמן הכהן וולינר מתאר את דרשותיו השבועיות: 

בחלק ממהדורות הספר, בפרשות הראשונות (עליהן אין דרשות של רבי מנחם-מנדל מוויטבסק) מובאים דרשות וקטע על כוונת המקווה מאת רבי אברהם המלאך. כמו כן, בסוף הספר מצויים מכתבים של רבי מנחם מנדל ושל רבי אברהם מקליסק לרוסיה, הכוללים הנחיות בעבודת ה', דרישה לחסידים לא ללכת לצדיקים אחרים (מלבד רש"ז ועוד כמה) ובקשות לסיוע כספי.
 
במהדורות החדשות של הספר משולב בו גם מתוכנו של הספר פרי עץ, ספר נוסף של המחבר.

==היחס לספר==
יש אדמ"ורים חסידיים שהחשיבו במיוחד את הספר, כגון רבי ישראל מרוז'ין שהספר היה רגיל על שולחנו, אברהם יורוביץ, וה"אהלי יעקב" שאמר שכל אחד מתלמידי המגיד האיר גוון מסוים בתורתו, ומי שרוצה ללמוד "תורת המגיד ממש" שילמד את תורתו של רבי מנחם מנדל מוויטבסק.

אף על פי שאין מחלוקת על תוכני הספר בקרב החסידים, הלימוד בו אינו נפוץ כיום בקרב החסידים עקב השפה הגבוהה שבה נכתב, וקשיים טכניים נוספים בהבנתו.

==מהדורות הספר==
* פרי הארץ - מהדורה ראשונה - ה'תקע"ד, מאהלוב
* פרי הארץ - ז'יטומיר - ה'תר"ט
* פרי הארץ - ברוקלין, ניו יורק, ה'תשי"ט
* פרי הארץ - המסורה - ה'תשמ"ט
* פרי הארץ המבואר - עם ביאור "פריו מתוק" (ג' חלקים), ה'תשע"ח, מכון פרי הארץ, ביתר עלית

== קישורים חיצוניים ==
* 
* [https://he.wikisource.org/wiki/%D7%A4%D7%A8%D7%99_%D7%94%D7%90%D7%A8%D7%A5 פרי הארץ] טקסט באתר ויקיטקסט
* [http://www.sefaria.org/Pri_Haaretz?lang=he פרי הארץ - טקסט], באתר ספריא
* [http://www.yeshiva.org.il/midrash/1442 החסידות עולה לארץ ישראל], הרב אליעזר מלמד באתר ישיבה.
* [https://www.ryy.org.il/?s=%D7%A4%D7%A8%D7%99+%D7%94%D7%90%D7%A8%D7%A5 שיעורים בספר פרי הארץ] באתר ישיבת רועה ישראל

==הערות שוליים==

קטגוריה:ספרי חסידות
קטגוריה:ספרי 1814
קטגוריה:ספרי המאה ה-18
נאשה סטראנה

נאשה סטראנה (ברוסית: Наша страна; מילולית: ארצנו) היה יומון ישראלי בשפה הרוסית. בין השנים 1968–1980 וכן 1984–1990 ראה אור כשבועון.
== היסטוריה ==
העיתון היה עיתון מפלגתי שנוסד על ידי מפא"י בפברואר 1968, לקראת גל העלייה מברית המועצות בשנות ה-70. המו"ל הרשום של העיתון הייתה "החברה המאוחדת לפרסומים והדפסות" שהייתה בשליטת המפלגה, עורכו והמנכ"ל שלו היה שבתאי הימלפרב. בסוף שנת 1971 החל העיתון לצאת שלוש פעמים בשבוע ונעשו הכנות לקראת הוצאתו כעיתון יומי. בשנות ה-70 היה שיתוף פעולה בינו לבין לוח מעריב, ומודעות לוח מעריב פורסמו במקביל בנאשה סטראנה.

בשנות התשעים נמכר העיתון לרשת נובוסטי נדלי בשליטת אלי עזור.

== קישורים חיצוניים ==
* [https://www.webcitation.org/67gc7h5gD?url=http://www.peopleil.org/details.aspx?itemID=7770 העיתונות בשפה הרוסית בישראל], באתר "אנשים ישראל"

==הערות שוליים==

קטגוריה:ישראל: עיתונים ברוסית
קטגוריה:עיתונות מפלגתית סוציאליסטית בישראל
This Is How We Do

This Is How We Do (בעברית: כך אנחנו עושים) הוא שיר של הזמרת קייטי פרי מאלבום האולפן הרביעי שלה, Prism. השיר יצא כסינגל החמישי מתוך האלבום. השיר נכתב על ידי מפיקיו, מקס מרטין וקלאס אוקלנד, והוקלט בסטוקהולם שבשוודיה.

השיר יצא כסינגל באלבום ב-28 ביולי 2014, הווידאו קליפ של השיר הועלה לאתר יוטיוב ב-31 ביולי 2014. בקליפ לשיר פרי מופיעה בתלבושות ופאות שונות וצבעוניות. השיר זכה לביקורות מעורבות. ב-25 באוגוסט יצאה גרסה חדשה של הסינגל בשיתוף עם הראפר ריף ראף, בדומה לשיר ".E.T".

== אזכורים ==
במילות השיר יש אזכור לזמרת-יוצרת האמריקאית מריה קארי, אשר הגיעה לצילומי הקליפ ואף הופיעה באחת מתוך הסצנות שלו. בשיר ישנו אזכור נוסף לזמרת הרית'ם אנד בלוז אריתה פרנקלין, וללהיטה "Respect".

== מיקומי שיא ==

== קישורים חיצוניים ==

==הערות שוליים==

קטגוריה:שירי 2013
קטגוריה:סינגלים מ-2014
קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קייטי פרי
קטגוריה:שירים שהופקו על ידי מקס מרטין
קטגוריה:שירים על מוזיקאים
קטגוריה:שירי דאנס-פופ
קטגוריה:סינגלים בהוצאת קפיטול רקורדס
כובע צילינדר (סרט)

כובע צילינדר הוא סרט קומדיה מטורפת מוזיקלית בכיכובם של פרד אסטר וג'ינג'ר רוג'רס, משנת 1935.

אסטר מגלם בסרט את הרקדן ג'רי טראוורס שמגיע ללונדון כדי לככב במופע שמופק על ידי הוראס הארדוויק (אדוארד אברט הורטון) ומנסה להתחבב על דייל טרמונט שמגולמת על ידי רוג'רס.

את השירים בסרט כתב אירווינג ברלין, וביניהם השיר Cheek to Cheek בביצועו של פרד אסטר וממוקם במקום ה-15 ברשימת מאה שנים... מאה שירים של מכון הסרטים האמריקאי. סרט זה נחשב לרווחי ביותר מבין עשרת הסרטים שבהם כיכבו אסטר ורוג'רס.

==תקציר העלילה==
ג'רי טראברס (פרד אסטר), רקדן אמריקאי, מגיע ללונדון כדי לככב במופע שמופק על ידי הוראס הארדוויק (אדוארד אברט הורטון). בזמן שהוא מתאמן על קטע הסטפס שלו בחדר המלון של הוראס, הוא מעיר את דייל טרמונט (ג'ינג'ר רוג'רס) שנמצאת בחדר בקומה שמתחתיו. בזמן שהיא מתפרצת לחדרו כדי להתלונן, ג'רי מתאהב בה קשות ועוקב אחריה בלונדון.

דייל חושבת שפגשה את הוראס שנשוי לחברתה הטובה מאדג (הלן ברודריק) ולא את ג'רי. לאחר הצלחת המופע בלונדון, הוא עוקב אחרי דייל לוונציה, שם היא מבקרת את מאדג' ומדגמנת את השמלות של אלברטו בדיני (אריק רודס), מעצב אופנה איטלקי מגונדר. ג'רי מציע נישואים לדייל, שעדיין חושבת שהוא הוראס והיא נגעלת מהמחשבה שבעלה של חברתה יכול להציע להתנהג כך, ומסכימה להתחתן עם אלברטו. למרבה המזל, את טקס החתונה עורך בייטס (אריק בלור), המשרת הבריטי של הוראס, שהתחזה לכומר.

בזמן שהם שטים בגונדולה, ג'רי מצליח לשכנע את דייל והם חוזרים למלון ומשלימים.

==שחקנים ודמויות==
* פרד אסטר - ג'רי טראוורס
* ג'ינג'ר רוג'רס - דייל טרמונט
* אדוארד אברט הורטון - הוראס הארדוויק
* אריק רודס - אלברטו בדיני
* הלן ברודריק - מאדג' הארדוויק
* אריק בלור - בייטס

==קישורים חיצוניים==

* 

קטגוריה:סרטים מוזיקליים
קטגוריה:סרטי פולחן
קטגוריה:סרטים אמריקאיים משנת 1935
זה זה או זה זה

זה זה או זה זה הוא שעשועון טלוויזיה אינטראקטיבי ישראלי ששודר בערוץ 2 בשנת 2003 על ידי זכיינית השידור טלעד. את התוכנית הפיקה חברת JCS הפקות.

את התוכנית הנחו יואב צפיר והסטנדאפיסט רועי לוי. במהלך התוכנית הוצגו לצופים מצבים שונים, שאת סיומם היה על הצופים לנחש נכונה, מתוך ארבע אפשרויות. את התשובה ניתן היה לשלוח על ידי הקשת מספרה בשלט הממיר הדיגיטלי. בתוכנית אף השתתפה מיכל צפיר כקריינית, ואת שיר הפתיחה ביצע אבי גרייניק.

התוכנית מבוססת על תוכנית בריטית בשם "בנזאי" (Banzai) . הפרק האחרון בעונה השלישית של "הפיג'מות" (פרק 20 לעונה, שנת 2004) נקרא "זה זה או זה זה" ומבוסס על פורמט התוכנית; בפרק מתארח יואב צפיר כשחקן.

==קישורים חיצוניים==

*ברק דיקמן, [http://www.tve.co.il/story/1392 אז מה זה זה זה או זה זה?], המסך המפוצל, 17 ביוני 2003
* 
* 
* 

==הערות שוליים==

קטגוריה:תוכניות טלוויזיה ישראליות
קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:טלעד: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
מרחב שרפינסקי

בטופולוגיה, מרחב שרפינסקי הוא מרחב טופולוגי בעל שני איברים. חשיבותו בהיותו דוגמה נגדית פשוטה לטענות רבות בטופולוגיה. זוהי הטופולוגיה הקטנה ביותר שאינה טריוויאלית או דיסקרטית.

המרחב נקרא על שם המתמטיקאי הפולני ואצלב שרפינסקי.

==הגדרה==
מרחב שרפינסקי הוא קבוצה <math>X=\{ a,b\} </math> יחד עם הטופולוגיה <math>\tau=\{ \phi ,\{ a\} ,\{ a,b\} \} </math>. בדיקה ישירה של כל האפשרויות לאיחוד וחיתוך מראה שזהו אכן מרחב טופולוגי.

שתי הטופולוגיות האפשריות האחרות על <math>X=\{ a,b\} </math> הן הטופולוגיה הטריוויאלית והטופולוגיה הדיסקרטית. הטופולוגיה <math>\tau=\{ \phi ,\{ b\} ,\{ a,b\} \} </math> הומאומורפית לטופולוגיה שהוגדרה לעיל.

==תכונות==
*במרחב שרפינסקי היחידון <math>\{a\}</math> פתוח ולא סגור, בעוד היחידון <math>\{b\}</math> סגור ולא פתוח. 
*המרחב הוא קשיר וקשיר מסילתית.
*המרחב קומפקטי, כי הוא סופי.
*המרחב מקיים את תכונת ההפרדה <math>{T}_{0}</math> אך לא את התכונה <math>{T}_{1}</math> (ניתן לבודד את a מ-b, אך לא את b מ-a). בפרט, המרחב אינו מרחב מטריזבילי.
*במרחב זה התכנסות סדרות מעניינת - כל סדרה מתכנסת לאיבר <math>b</math> ואילו סדרה תתכנס ל-<math>a</math> אך ורק אם החל ממקום מסוים היא שווה לו זהותית.
*ההעתקות הרציפות מהמרחב לעצמו הן רק הזהות והעתקות קבועות.

==הכללה==
ניתן להכליל את המרחב הנ"ל לכל קבוצה לא ריקה <math>X</math>, כאשר בהינתן <math>a \in X</math> מגדירים את הטופולוגיה <math>T=\{ \phi ,\{ a\} ,X\} </math>. מרחב זה מקיים חלק מן התכונות שהובאו לעיל.

כמות המרחבים הללו היא כעוצמת הקבוצה <math>X</math>, אך כולם הומיאומורפיים.

שרפינסקי
יואן לונגפינג

יואן לונגפינג (בסינית: 袁隆平; 7 בספטמבר 1930 – 22 במאי 2021) היה אגרונום סיני, מגדולי חוקרי החקלאות בעידן המודרני. נודע עקב פיתוח זני אורז און כלאיים.

ב-2004 זכה בפרס וולף בתחום החקלאות יחד עם סטיבן ד. טנקסלי על "פיתוח של זני מכלוא של אורז בדרכים חדשניות, ועל גילויו של הבסיס המדעי לאון-הכלאיים (heterosis) בגידול רב חשיבות זה, המהווה מקור מזון עיקרי לחלק ניכר מאוכלוסיית כדור הארץ". באותה שנה זכה גם בפרס המזון העולמי.

יואן נולד בבייג'ינג. ב-1953 סיים לימודי חקלאות באוניברסיטת דרום מערב בצ'ונגצ'ינג. ב-1964 החל במחקרו בתחום השבחת גידולי אורז, הוא גילה זן של אורז עם תכונת עקרות זכרית ציטופלזמטית, ובאמצעותו הביא להגדלה ניכרת ביבול האורז. תוך מספר עשורים עלתה תפוקת האורז בסין באמצעות השימוש באורז ההיברידי ב-50%, מה שפתר חלק ניכר מהמחסור העולמי במזון.

יואן כיהן כפרופסור באוניברסיטה החקלאית חונאן בצ'אנגשה והיה ראש מרכז הפיתוח הלאומי לאורז היברידי.

נפטר ב-22 במאי 2021.

==קישורים חיצוניים==

* [http://www.wolffund.org.il/index.php?dir=site&page=winners&cs=79 יואן לונגפינג (Yuan Longping) זוכה פרס וולף בחקלאות - 2004], אתר קרן וולף

קטגוריה:זוכי פרס וולף לחקלאות
קטגוריה:אגרונומים
קטגוריה:אורז
קטגוריה:מדענים סינים
קטגוריה:זוכי פרס רמון מגסאיסאי
קטגוריה:סינים שנולדו ב-1930
קטגוריה:סינים שנפטרו ב-2021
212 (שיר)

212 הוא שיר של הראפרית האמריקאית אזיליה בנקס, הכולל סמפול של השיר "Float My Boat" של המוזיקאי הבלגי לייזי ג'יי. השיר יצא לאור ב-6 בדצמבר 2011 כסינגל הראשון מהמיני אלבום הראשון של בנקס, 1991. השיר נכלל גם באלבום הבכורה של בנקס, Broke with Expensive Taste. שם השיר לקוח מקידומת הטלפון של האזור בו גדלה בנקס, שכונת הארלם שבניו יורק. הקליפ לשיר, שצולם בשחור-לבן, פורסם בערוץ היוטיוב של בנקס ב-12 בספטמבר 2011, ובו רוקדת בנקס ושרה.

השיר נכלל בספר "1001 Songs You Must Hear Before You Die", ובמספר סרטים וסדרות טלוויזיה, בהם "בנות", "בלינג רינג" ו"עצבניות אש".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! בריטניה (BPI)
| פלטינה
| 600,000
|-
! ארצות הברית
| 
| 250,000
|}

== קישורים חיצוניים ==

* 

== הערות שוליים ==

קטגוריה:שירי 2011
קטגוריה:סינגלי בכורה מ-2011
קטגוריה:שירי אזיליה בנקס
קטגוריה:שירים באנגלית
קטגוריה:שירים על ניו יורק
חוגת עצים

Lullula arborea
חוגת עצים (שם מדעי: Lullula arborea) הוא מין יחיד בסוגו של ציפור שיר ממשפחת העפרוניים. 
== מאפיינים ==
חוגת העצים דומה בגודלה ובמראה לדרור, ובעלת גוף עגלגל ומוצק. אורכה 15 ס"מ, מוטת כנפיה 28 ס"מ ומשקלה 30 גרם. 

תפוצה: נפוצה על פני מרבית אירופה, מערב אסיה וצפון אפריקה. אוכלוסיית החוגות השוכנת בחלק המערבי של טווח התפוצה ממעטת לנדוד, בעוד שהחלק השוכן במזרח טווח התפוצה, נודד בחורף דרומה. בישראל חורפת מצויה למדי. קינונים בודדים נמצאו בצפון הארץ, בגובה 1700 ומעלה.

מזון: בעיקר זרעים. בקיץ, בעונת גידול הגוזלים, מזינה אותם גם בחרקים ועכבישים.

קינון: למרות שמה, חוגת העצים היא דוגרת קרקע, כמו כל משפחת העפרוניים.

==קישורים חיצוניים==

* [http://www.birds.org.il/he/search-result.aspx?q=%D7%97%D7%95%D7%92%D7%AA%20%D7%A2%D7%A6%D7%99%D7%9D חוגת עצים] באתר הצפרות הישראלי

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:עפרוניים
קטגוריה:ארץ ישראל: עפרוניים
קטגוריה:עופות יחידים בסוגם
קטגוריה:בעלי חיים שתוארו ב-1758
אריך קוש

אריך קוֹש (בסרבו-קרואטית: Erih Koš, בסרבית קירילית: Ерих Кош; 15 באפריל 1913, סרייבו, האימפריה האוסטרו-הונגרית – 25 במאי 2010, בלגרד, סרביה) היה סופר ומתרגם יוגוסלבי ממוצא יהודי, חתן פרס נין ל-1967 ומבולטי אנשי הרוח של יהדות יוגוסלביה וסרביה שלאחר מלחמת העולם השנייה.

==קורות חיים==
אריך קוש נולד בסרייבו ובה רכש השכלה תיכונית. בהמשך, רכש תואר במשפטים באוניברסיטת בלגרד. ב-1941, במהלך מלחמת העולם השנייה ולאחר כיבוש יוגוסלביה על ידי גרמניה הנאצית, הצטרף קוש לכוחות הפרטיזנים של טיטו. לאחר שחרור יוגוסלביה השתלב קוש במנגנון הממשל היוגוסלבי וכיהן במספר תפקידים מינהליים בתחום התרבות והאמנות במדינה.

במקביל, פרסם קוש 12 רומנים, 10 אסופות של סיפורים קצרים וכן מספר רב של מאמרים ותרגומים. הוא זכה למספר פרסים ביוגוסלביה ובכלל זה פרס נין על ספרו "הרשת" (בסרבו-קרואטית: "Mreža"). ספריו פורסמו גם מחוץ ליוגוסלביה ובכלל זה בארצות הברית, בברית המועצות, בגרמניה המערבית, בבריטניה ובצ'כוסלובקיה. קוש היה חבר האקדמיה הסרבית למדעים ולאמנויות. אריך קוש הלך לעולמו בבלגרד ב-2010 והוא בן 97 שנים.

==תרגומי ספריו לעברית==
* דְּרוֹֹרֵי וָאן פֶּה, תרגמה מסרבית דינה קטן בן-ציון, הוצאת כרמל, 2019
* עכברים, תרגמה מסרבית דינה קטן בן-ציון, הוצאת כרמל, 2022
ִ

==קישורים חיצוניים==
===על יצירתו===
* 
* 

==הערות שוליים==

קטגוריה:פרטיזנים יהודים מיוגוסלביה
קטגוריה:סופרים יהודים יוגוסלבים
קטגוריה:מתרגמים יהודים יוגוסלבים
קטגוריה:משפטנים יהודים
קטגוריה:סרייבו: אישים
קטגוריה:יהודים בוסנים
קטגוריה:ילידי 1913
קטגוריה:יוגוסלבים שנפטרו ב-2010
המשחק של גרי

המשחק של גרי (באנגלית: Geri's game) הוא סרט קצר קומי בהנפשה ממוחשבת של חברת פיקסאר מ-1997. הסרט נכתב ובוים על ידי ג'אן פינקווה, והוקרן לפני הסרט באג לייף.

הסרט זכה בפרסים רבים, ובניהם בפרס אוסקר לסרט המונפש הקצר הטוב ביותר.

==עלילה==
בפארק שליו בפריס, על רקע שלכת בתחילת אוקטובר 1997, וקולותיו של אקורדיון שמנגן A Night in Tunisia, הדמות הראשית, גרי (שדובב על ידי בוב פיטרסון, אם כי הדמות מעולם לא אומרת שום מילים), קשיש מקריח בחליפה משחק משחק שחמט נגד עצמו. הוא "הופך" לכל שחקן אחרי כל סיבוב על ידי הליכה לאט לצד השני של לוח השחמט, שם הוא משנה את אישיותו ומלביש או מסיר את משקפיו כדי להראות את שינוי האופי הזה.

ככל שהמשחק מתקדם, הקיצוצים מואצים ונראה יותר ויותר כאילו יש שני אנשים שמשחקים; בשלב מסוים, אחריי 2 דקות ו-25 שניות, הפריים אפילו מציג את ידו של "היריב" בקדמת הבמה ואת גרי האחר בפוקוס ברקע. האלטר אגו האגרסיבי של גרי, שמשחק כשחור, זוכה במהרה נגד גרי המקורי, ולוכד את כל חייליו למעט המלך והמלכה. לאחר מהלך רע אחד של המלך, מלכתו של גרי נלכדת ונמצאת במהרה בשחמט.

עם זאת, גרי מנצח את עצמו על ידי זיוף התקף לב כדי להסיח את דעתו של האלטר-אגו כדי שיוכל לסובב את הלוח סביבו ומפיל את קופסת החלקים מהשולחן עליו הוא משחק. בעוד העצמי החלופי שלו שמח לאיד, גרי מנסה לבדוק מה הוא עכשיו מלך יריבו. כשהוא מגלה שהוא עכשיו זה שמפסיד, והבין מה קרה, גרי המקורי מנצח במשחק בכך שהוא מטיל את מלכו ומעביר לידיו סט תותבות כפרס. לאחר מכן מכניס אותם גרי לפיו, מגחך ומתבדר בניצחונו כשהוא יושב ואילו המצלמה נמשכת לאחור ומגלה שהוא היה לבדו כל הזמן.

== הפצה ==
בכורת הסרט לעצמו נעשתה ב-24 בנובמבר 1997 בתיאטרון בסנטה מוניקה, קליפורניה, ארצות הברית. ב-25 בנובמבר 1998 (כשנה לאחר הבכורה) החל הסרט להופיע לפני "באג לייף". בהמשך הופיע הסרט גם במהדורת ה-VHS וה-DVD של "באג לייף". קלטת VHS של הסרט לעצמו יצאה בסוף 1998 במהדורה מוגבלת, וזו נחשבת כיום לנדירה במיוחד. עם זאת, הסרט נכלל במארז ה-DVD "אוסף הסרטים הקצרים של פיקסאר – חלק 1".

== חוסר עקביות בשחמט ==
במהלך הסרט נראים מהלכים בלתי אפשריים בשחמט וחוסר עקביות. למעשה, המשחק בו שיחק לכאורה גרי היה לא נכון ובלתי חוקי.

המשחק מתחיל בסדר 1.e4 e5 2.f3 d5 3.Be2 Nc6 4.Na3 Bxa3, לאחר מכן נעלם הרץ הלבן אשר עבר למשבצת e2 ומופיע ללא כל קשר במשבצת f1. לאחר מכן ממשיך המשחק בסדר 5.d4 Nxd4 6.Nh3, ואז נעשה מהלך בלתי אפשרי: חייל שחור נעמד על משבצת C3 בה הוא אינו יכול לעמוד על אף שבפריים שלאחר מכן הוא חוזר למשבצת a3. לאחר מכן ממשיך המשחק במהלכים בלתי אפשריים ולא חוקיים, לאחר מכן ממשיך המשחק וכמה וכמה פעמים נעשה מט אם כי דמותו של גרי לא הבחינה בכך.

== פרסים ==
{| class="wikitable"
|-
! פרס !! קטגוריה
!שנה
|-
|פרס אוסקר
|הסרט המונפש הקצר הטוב ביותר
|1997
|-
| אנימה מונדי – פסטיבל האנימציה || הסרט הטוב ביותר
| rowspan="3" |1998
|-
|פרס אנני|| הישג יוצא דופן בסרט קצר
|-
| פסטיבל הסרטים של פלורידה || הסרט הקצר הטוב ביותר
|}

== אזכורים תרבותיים ==
* דמותו של גרי הופיעה בסרט "צעצוע של סיפור 2" כמתקן צעצועים שתיקן את וודי.
* בסרט "למעלה" ניתן להבחין בעלון בית האבות בדמות הדומה לגרי.
* בסרט "ראלף ההורס", מנהל חנות משחקי הווידאו דומה לגרי.

==קישורים חיצוניים==
* 

קטגוריה:סרטים קצרים מונפשים
קטגוריה:סרטי אנימציה ממוחשבת
קטגוריה:סרטים קצרים של פיקסאר
קטגוריה:סרטי הנפשה אמריקאיים משנת 1997
קטגוריה:זוכי אוסקר: הסרט המונפש הקצר הטוב
נאולוכוס

מפת דרום איטליה וסיציליה בעת העתיקה
נָאוּלוֹכוּס (ביוונית: Ναύλοχα, נָאוּלוֹכָה; בלטינית: Naulochus) הייתה עיר עתיקה או אולי רק מעגן פתוח לאניות בחוף הצפון־מזרחי של סיציליה, בין מילאי לכף פלורוס (Pelorus). היא מפורסמת בשל הקרב הימי הגדול שנערך לחופיה ב־36 לפנה"ס, בין הצי של אוקטביאנוס בפיקודו של אגריפה לבין הצי של סקסטוס פומפיוס. פירוש השם "נאולוכה" ביוונית הוא "חניית אניות", ומכאן כי שימשה מעגן פתוח (roadstead) לאניות סוחר. יש הסבורים כי לא הייתה מיושבת, אך סיליוס איטליקוס, מחבר הפואמה "פּוּנִיקָה", מונה אותה עם הערים בסיציליה שהתייצבו לצדה של קרתגו במלחמה הפונית השנייה. מתיאורו של ההיסטוריון היווני־רומי אפיאנוס את הקרב הימי מניחים כי נאולוכוס נמצאה בין מילאי לבין כף רסוקולמו (Rasoculmo), הסמוך לכף פלורוס ונקרא אצל תלמי "כף פָלָקרוּם" (בלטינית: Phalacrum promontorium). 

==מקורות==
<div class="mw-content-ltr">
* "Naulochus" in: W. Smith (editor), Greek and Roman Geography. London, Murray, 1854. Digitized copy in [http://www.perseus.tufts.edu/hopper/text?doc=Perseus:text:1999.04.0064 perseus.tufts.edu].
* Silius Italicus, Punica. Translated by J.D. Duff. Loeb Classical Library. London, William Heinemann, and Cambridge (MA), Harvard University Press, 1934. Digitized copy in: [https://archive.org/details/punicasi02siliuoft Internet Archive].
</div>

==הערות שוליים==

קטגוריה:סיציליה: ערים
חדשות 0404

חדשות 0404 הוא אתר חדשות ישראלי בעל קו ימני שנוסד על ידי העיתונאי בועז גולן. האתר מפיץ חדשות במספר ערוצים: אתר אינטרנט, פייסבוק, טוויטר ואפליקציות לסלולר.

האתר מפרסם חדשות בתחומים שונים, ומגדיר את נקודת מבטו "ציונית-פטריוטית", בעיקר בתחום הביטחון. האתר מדווח על אירועים כגון פעולות לוחמה בטרור של צה"ל, התראות צבע אדום, פיגועי טרור ופשעי שנאה גזעניים, אך גם על אירועי אסון ותאונות, פלילים, ספורט, מחשבים ונושאים אחרים.

בנוסף מפרסם האתר דיווחים תחת הכותרת "ישראל היפה" ובהם הוא משבח ישראלים ובעלי עסקים שהפגינו נדיבות ורוחב יד כלפי חיילי צה"ל או ישראלים אחרים. כמו כן הוא מפרסם דיווחים המלווים בתמונות תחת הכותרת "הלב הענק של לוחמי צה"ל" ובהם הוא משבח חיילים בצה"ל שגילו הומניות וביצעו מעשי חסד כלפי בני אדם ובעלי חיים (כגון טיפול בבעלי חיים פצועים), דיווחים שלא מפורסמים כמעט בכלי תקשורת אחרים. כמו כן משתף האתר פעולה עם ארגונים שונים למען חיילי צה״ל ובהם "קפה הכי אחי".

== היסטוריה ==
האתר התרכז תחילה באזור חיפה והקריות (מכאן שמו על שם אזור החיוג – 04), ועם הזמן הוסיף תכנים ארציים.

באפריל 2014 יצר האתר מחאה והיווה כלי ביטוי מרכזי במחאה שהתפשטה ברחבי ישראל הזכורה כמחאת דוד הנחלאווי, כאשר למערכת 0404 נשלחו אלפי תמונות עם שלטים שעליהם כתוב "גם אני עם דוד הנחלאווי".

במהלך מבצע צוק איתן, האפליקציה של האתר הגיעה לעשירייה הראשונה בחנויות הישראליות של App Store וגוגל פליי. נכון לינואר 2021 יש לאפליקציה כ-830,000 הורדות.

לדף הפייסבוק של חדשות 0404, שמשמש אחד מערוצי הפצת המידע, יש מעל 500,000 מסמני "like".
ב-20 בפברואר 2015 הוסר דף הפייסבוק של 0404 על ידי חברת פייסבוק. לא נמסרה סיבה להסרה. כמה שעות מאוחר יותר חזר הדף.

מאז מבצע שובו אחים וגל המהומות האלימות והפיגועים של ערבים בירושלים מרבה האתר בדיווחים על תקריות בעיר, ואף העביר תיעוד וחומרים מצולמים – כולל סרטוני וידאו בלעדיים המתעדים פיגועי טרור – לכלי תקשורת אחרים.

האתר מדווח באופן שוטף על פיגועי יידוי אבנים נגד כלי רכב ישראליים המתרחשים מדי יום ובפרט נגד הרכבת הקלה בירושלים, ואף הקים מוקד דיווח על פיגועים לשם כך. עקב לחץ ציבורי ב-29 ביוני 2015 נערך בוועדת הפנים של הכנסת דיון בנושא טרור האבנים, בו בועז גולן, מייסד האתר, מסר עדות בעל פה והקרין סרט בנוגע לטרור היומיומי המתבסס על דיווחי האתר.

ב-2016 רכשו בעלי ערוץ 20 50% מהבעלות על חדשות 0404.

ביולי 2017 דירג העיתון גלובס ברשימת המותגים לשנה זו את חדשות 0404 במקום הרביעי בישראל בקטגוריית אתרי חדשות.

דירוג חברת דיירקט פולס בשנת 2020 מיקם את חדשות 0404 במקום השישי בין אתרי החדשות שהציבור מעדיף להתעדכן מהם.<ref></ref>

ב-2021 הסיר האתר את פרסומות חברת yes, לאחר שלטענת בועז גולן ב-yes מסרבים לשדר את עכשיו 14 באיכות HD, לעומת הערוצים המסחריים האחרים.

== קישורים חיצוניים ==
* 

* 
* 
* [https://www.youtube.com/watch?v=RVkgOxsqD98 בועז גולן בשיחה אישית בתוכנית "שעה של אנשים"] ברדיו גלי ישראל, 30 בדצמבר 2016 (וידאו ביוטיוב)

== הערות שוליים ==

קטגוריה:אתרי חדשות ישראליים
קטגוריה:אתרי אינטרנט שהושקו ב-2012
דסטרקשן

דסטרקשן (Destruction) היא להקת ת'ראש מטאל גרמנית.

הלהקה הוקמה בשנת 1982 תחת השם "Knight of Demon" אך שינתה אותו לשמה הנוכחי בשנת 1984.

לאורך רוב שנות התשעים הלהקה לא הייתה חתומה בחברת הקלטות גדולה, ונאלצה להקליט את אלבומיה בהפקה אישית, עד אשר חתמה בחברת ההפקות "Nuclear Blast" בשנות ה-2000.

הלהקה הופיעה בישראל פעמיים: בפעם הראשונה כחלק מפסטיבל מטאליסט ב-2005, ובפעם השנייה בשנת 2013.

==דיסקוגרפיה==
===אלבומי אולפן===
*(1985) Infernal Overkill
*(1986) Eternal Devastation
*(1988) Release from Agony
*(1990) Cracked Brain
*(1998) The Least Successful Human Cannonball
*(2000) All Hell Breaks Loose
*(2001) The Antichrist
*(2003) Metal Discharge
*(2005) Inventor of Evil
*(2007) Thrash Anthems
*(2008) D.E.V.O.L.U.T.I.O.N.
*(2011) Day of Reckoning
*(2012) Spiritual Genocide
*(2016) Under Attack
*(2017) Thrash Anthems II
*(2019) Born to Perish
*(2022) Diabolical

=== מיני אלבומים ===

*(1984) Sentence of Death
*(1987) Mad Butcher
*(1994) Destruction
*(1995) Them Not Me

==קישורים חיצוניים==

* 

קטגוריה:להקות ת'ראש מטאל
קטגוריה:להקות גרמניות
קטגוריה:דסטרקשן